Behandling af "Oplæg til ledelsesmæssig sammenlægning af Specialcenter 
Anne Vestergaard og [adresse]" med høringssvar 
Sagsfremstilling 
18.    Behandling af "Oplæg til ledelsesmæssig sammenlægning af Specialcenter Yvonne Paulsen 
Undset og [adresse]" med høringssvar  
                                                                                                                        Åbent 
Sagsnr.: 326-2015-44789       J.nr.: 00.01.10            Klavs Mortensen.: 326-2015-316857 
  
SAGSFREMSTILLING 
Kommunalbestyrelsen vedtog i februar 2015 en ændring af Direktionens størrelse og opgavefordeling, der 
indebærer, at Direktionen fra 1. august 2015 ændres fra fem til fire direktører. Som en del af denne ændring skal 
den samlede organisering omkring velfærd styrkes gennem en sammenlægning af primært velfærden på 
almenområdet. Det vil sige, at opgaver i tilknytning til Børn- og Familieudvalget samt Ældre- og Sundhedsudvalget 
samles under et direktionsområde.  
  
Det vedhæftede notat præsenterer et oplæg til samlingen af partnerskabsområderne Specialcenter Anne Vestergaard 
og Lærkereden. Oplægget er blandt andet udsprunget af ændringerne i direktionen, hvor det på området for børn, 
unge, ældre og sundhed har været centralt at sætte særligt fokus på to temaer; at have medarbejdere med stærke 
fagligheder, der kan give det bedste tilbud til vores borgere samt at sikre sammenhæng i vores arbejde omkring 
borgeren. Samtidig ses den ledelsesmæssige sammenlægning som et vigtigt element i strategien for inklusion, hvor 
det kan være med til at skabe stærke faglige fællesskaber og udvikle kommunens specialtilbud. 
  
Både Specialcenter Anne Vestergaard og Lærkereden er specialtilbud for børn henholdsvis unge og voksne, der grundet 
deres særlige behov ikke kan drage fordel af et tilbud i det almene. Lærkereden er et dagtilbud for børn i alderen 0 - 
6 år. Specialcenter Yvonne Paulsen Undset består af: Mathilde Mikkelsen med tilknyttet SFO, CSU-Kalundborg, der har et 
STU tilbud og en voksenspecialskole, samt aflastningstilbuddet Kildebo. 
  
Forslaget indebærer:  
· at der etableres en samlet ledelse for tilbuddene bestående af en leder for de samlede tilbud med afdelingsledere 
for de enkelte afdelinger, der alle indgår i samme ledelsesteam 
· at der etableres et fælles MED udvalg og eventuelt en fælles bestyrelse. 
  
Der er en klar forventning til, at sammenlægningen vil kunne spille ind i forhold til de ovennævnte mål. Særligt da der i
de to tilbud er relevante berøringsflader, der i endnu højere grad vil kunne videreudvikles i et samlet ledelsesområde 
frem for to. Samtidig skal den være med til at støtte op om to centrale strategier på børne- og ungeområdet; Helhed 
og sammenhæng på 0-18 års området samt strategien for inklusion og stærke børnefællesskaber. 
  
I relation til den førstnævnte er det forventningen at sammenlægningen vil bidrage til, at det i højere grad bliver muligt 
at skabe faglig sammenhæng fra børnehave til skole med en fælles pædagogisk linje, med et skarpt øje for 
visitationen mellem de forskellige niveauer. For sidstnævnte er det hensigten, at sammenlægningen skal spille ind i 
forhold til arbejdet med at skabe inkluderende børnefællesskaber i både almen- og specialområdet. Ved at samle 
de specialpædagogiske kompetencer på området bliver det i højere grad muligt at udvikle et stærkt fagligt tilbud 
med en høj specialviden, der også kan komme til gavn for de almene tilbud. 
  
En sammenlægning af de to partnerskabsområder forventes således at kunne være med til at styrke vores tilbud til 
børn og unge samtidig med, at det kan spille ind i forhold til flere centrale mål og strategier på direktørområdet.  
  
I det vedhæftede notat kan læses mere om overvejelserne bag samt et oplæg til processen for det videre arbejde 
med sammenlægningen.  
Der har forud for denne behandling været løbende drøftelser mellem medarbejdere og ledelse fra både Lærkereden 
og Specialcenter Anne Vestergaard med henblik på at understøtte en god proces samt nå i mål med en god løsning, der 
kan støtte op omkring målsætningerne. 
  
BEHANDLING 
Direktionen, Børn og Familieudvalget, Økonomiudvalget, Kommunalbestyrelsen. 
  
INDSTILLING 
Direktøren indstiller, at forslaget sendes i høring hos de relevante parter. 
  
ØKONOMISKE KONSEKVENSER 
Ingen økonomiske konsekvenser. 
Direktionens møde den 1. september 2015: 
Direktionen vedtog at anbefale direktørens indstilling. 
Økonomiudvalgets møde den 23. september 2015: 
Udvalget vedtog at anbefale Børn- og Familieudvalgets indstilling. 
Kommunalbestyrelsens møde den 30. september 2015: 
Kommunalbestyrelsen vedtog at godkende Økonomiudvalgets indstilling. 
Børn- og Familieudvalgets møde den 9. september 2015: 
Udvalget vedtog at anbefale indstillingen. 
  
Administrationens tilføjelse d. 26. oktober 2015 
Oplægget har været sendt i høring hos; MED udvalg og Bestyrelse fra Specialcenter Anne Vestergaard og 
Specialinstitutionen Lærkereden, Hovedudvalget og de relevante faglige organisationer.  
  
Der er indkommet i alt 8 høringssvar. Høringssvarene er sendt fra Bestyrelse, MED udvalg og ledelse fra 
Specialcenter Anne Vestergaard og [adresse]. Derudover er der høringssvar fra Hovedudvalget 
og faglige organisationer på området. 
  
Høringssvarene er overvejende positive overfor oplægget. Særligt MED udvalg, Bestyrelser og ledelse fra de to 
steder er meget positive og peger på, at forslaget giver en række muligheder og fordele, der kan styrke udviklingen 
og samarbejdet imellem dem. 
Et opmærksomhedspunkt, der går igen i flere høringssvar, er, at der bør være stor opmærksomhed på tilbuddenes 
tilknytning til almenområdet, blandt andet så der sikres videndeling begge veje. 
  
Derudover beskriver høringssvarene anbefalinger og opmærksomhedspunkter til overvejelse i den videre proces. 
De samlede høringssvar kan læses af vedhæftede bilag. 
  
BEHANDLING 
Direktionen, Børn og Familieudvalget, Økonomiudvalget, Kommunalbestyrelsen. 
  
INDSTILLING  
Direktøren indstiller, at den ledelsesmæssige sammenlægning godkendes, og at opmærksomhedspunkter fra 
høringssvarene tages med i det videre arbejde med sammenlægningen. 
  
ØKONOMISKE KONSEKVENSER 
Ingen økonomiske konsekvenser. 
  
Direktionens møde den 3. november 2015: 
Direktionen vedtog at anbefale direktørens indstilling. 
Børn- og Familieudvalgets møde den 4. november 2015: 
Udvalget vedtog at anbefale indstillingen. 
Økonomiudvalgets møde den 18. november 2015: 
Udvalget vedtog at anbefale Børn- og Familieudvalgets indstilling. 
  
Bilag 
  
  
  
  
  
Kommunalbestyrelsens møde den 25. november 2015: 
Kommunalbestyrelsen vedtog at godkende Økonomiudvalgets indstilling. 
Oplæg til sammenlægning 
326-2015-262636 
Samlede høringssvar 
326-2015-335409 
